《从庭坚城南晚望》
宋代·范寥

此邦虽在牂牁南，更远不离天地间。人生随处皆可乐，为报中原秪如昨。

作者简介：宋润州丹阳人，字信中。少客游落魄不羁，尝留翟汝文门下。后抵宜州，会黄庭坚卒，亲友皆散去，寥为办棺敛。以告张怀素谋变有功，授供备库副使，累迁颍昌府兵马钤辖。高宗绍兴间尝知邕州，兼邕管安抚。